Повикан на помощ от ахейците, през 225 г.пр.Хр. Антигон Досон се включва в т.нар. Клеоменова война срещу Спарта. В хода на войната завладява Коринт. Обединява под свое върховенство Ахея, Фокида, Беотия, Тесалия, Акарнания и Епир. Освен в Коринт, македонски гарнизони са поставени и в Орхомен и Херея в централната част на Пелопонес. В Спарта също е установен приятелски на Македония режим след решителната победа над Клеомен в битката при Селасия през 222 г.пр.Хр.